EkBass/fiwiki-20250220-pages-articles huggingface dataset:
Patokaava

Patokaava on fysikaalinen lauseke, jolla voidaan arvioida tietyntyyppisen padon läpi kulkevan nesteen (yleensä veden) virtaamaa Q yläpuolisen altaan vedenkorkeuden h funktiona. Patokaavoja on useita erilaisia, ja niihin sisältyy yleensä semiempiirisiä korjausparametreja, jotka ottavat huomioon pintajännitysten vaikutuksen sekä vesisuihkun kapenemisen padon suulla (ennen niin sanottua vena contracta -pistettä). Virtaaman dimensio on [L3 T-1], ja sen lauseke saadaan integroimalla virtausnopeutta v vesisuihkun poikkipinnan A yli. Padon kynnyksen kohdalla virtausnopeus on likimain kohtisuorassa suihkun poikkileikkausta vastaan, joten pätee :Q=\int_A v\,\textrm{d}A Erimuotoisia patokaavoja saadaan nyt sijoittamalla yllä olevaan lausekkeeseen Bernoullin yhtälön antama virtausnopeus sekä huomioimalla integroinnissa padon poikkileikkauksen geometria. == Suorakulmainen pato == Tarkastellaan suorakulmaista patoa, jonka yläreuna on korkeudella z = 0. Olkoon nyt patoaltaan vedenpinta korkeudella z = h. Bernoullin yhtälöstä lähtien voidaan osoittaa, että virtausnopeus purkautuvassa vesisuihkussa on korkeudella z likimain :v = \sqrt{2g(h-z)}, missä g on putoamiskiihtyvyys. Jos nyt padon leveys on B, on virtaama :Q = \int_{\Delta_2}^{h-\Delta_1}\sqrt{2g(h-z)}B\,\textrm{d}z = \frac{2}{3}\mu\sqrt{2g}Bh^{3/2} missä Δ1 ja Δ2 kuvaavat suihkun kapenemista ylä- ja alareunasta padon suulla, ja määritellään purkautumiskerroin μ siten, että :\mu = \left(1-\frac{\Delta_2}{h}\right)^{3/2}-\left(\frac{\Delta_1}{h}\right)^{3/2} Määritelmän mukaisesti purkautumiskerroin on aina ykköstä pienempi, ja yleensä se on luokkaa 0,6...0,7. Käytännössä sen arvo on selvitettävä kokeilun kautta. == V-aukkoinen pato == V-aukkoisen padon (toiselta nimeltään Thomsonin padon) virtaamalle voidaan vastaavin menetelmin johtaa lauseke Q=\frac{8}{15}\mu \sqrt{2g}\tan\left(\frac{\vartheta}{2}\right)h^{5/2} missä ϑ on V-aukon kulma (esimerkiksi 90°). Purkautumiskerroin μ on luokkaa 0,6 virtausnopeuden ollessa alle 30 cm s-1 Kupiainen (2010): Pohjaveden purkautuminen metsäojiin Rokuan harjualueella ja ojan kunnostus padottamalla . === Esimerkki === Hitaasti virtaavaan ojaan asennettiin virtaaman määrittämiseksi Thomsonin pato, jonka V-aukon kulma oli 90°. Tietyllä ajanhetkellä havaittiin yläjuoksulla vedenpinnan olevan 4,5 cm V-aukon pohjaa ylempänä. Tästä päätellään, että kyseisellä hetkellä ojavirtaaman suuruus oli Q = \left[\frac{8}{15}\times0.6\times\sqrt{2\times9.81}\times\tan 45^\circ \times (0.045)^{5/2}\right] \,\text{m}^3\,\text{s}^{-1} \approx (6.1\times10^{-4}) \,\text{m}^3\,\text{s}^{-1}= 0.61\,\ell\,\text{s}^{-1} == Lähteet == == Aiheesta muualla == * Laskuri suorakulmaiselle padolle sekä Kindsvater-Carter -yhtälö (englanniksi) Luokka:Hydrologia Luokka:Padot
Donald Douglas

Donald Wills Douglas (1892–1981) oli Douglas Aircraft Companyn perustaja. Donald oli alun perin lentokonesuunnittelija ja työskenteli Cessnalle. Donald syntyi Yhdysvalloissa ja alkoi lukiossa jo opiskella lentokonetekniikkaa. Donaldin päästyä koulusta, hän alkoi hakea töitä Cessnalta, mutta erosi yhden työ vuoden jälkeen ja perusti Douglas Aircraft Companyn jonka legendaarisin lentokone oli Douglas DC-3. == Lähteet == * Suuri lentokonekirja (ISBN: 978-952-220-700-5) === Viitteet === Luokka:Yhdysvaltalaiset liikemiehet Luokka:Vuonna 1892 syntyneet Luokka:Vuonna 1981 kuolleet Luokka:Douglas
Visuvesi

Visuvesi on kylä ja samanniminen saari Ruovedellä Pirkanmaalla. Se sijaitsee kantatien 66 varrella Ruoveden pohjoisosassa. Visuvesi sijaitsee 17 kilometriä Ruoveden kirkonkylästä luoteeseen ja 15 kilometriä Virroilta kaakkoon. Kylä on rakennettu Tarjanteen ja Visuselän väliselle Visuveden saarelle, joka on 2,4 kilometriä pitkä ja 1,0 kilometriä leveä. Visuvesi sijaitsee vesiliikenteen kauttakulkupaikassa, ja sen eteläkärjessä sijaitsee Kaivoskannan kanava. Visuveden kautta pohjois-eteläsuunnassa kulkee kantatie 66. Tie ylittää Kaivoskannan kanavan kääntösiltaa pitkin. Kauko-ohjattavaa kääntösiltaa käytetään Muroleen kanavalta käsin, josta se avataan vesiliikenteelle tarvittaessa. Visuveden pohjoisrannalla tie ylittää Pusunvuolteen kapeikon Pusun sillan kautta. Nykyisen sillan valmistumisen yhteydessä purettiin entinen Pusunvuolteen neliaukkoinen kivisilta. Visuvesi sijoittuu Runoilijan tien laivareitin varrelle, jolla liikennöi vuonna 1908 rakennettu matkustajahöyrylaiva S/S Tarjanne. Visuveden taajaman väkiluku vuoden 2022 lopussa oli 279 asukasta.Tilastokeskus. Väestörakenne. Taajamat väliluvun ja väestöntiheyden mukaan, 2022. Taulukko 14f7 Taajamaan lasketaan kuuluvaksi myös saaren pohjoispuolelle sijoittuva Vuolleniemen tyviosa kantatien varressa.YKR-Taajamat 2022. Suomen ympäristökeskus. Liiteri-palvelu Visuvedellä toimii Visuveden alakoulu ja sen yhteydessä ryhmäperhepäiväkoti. Koulu on perustettu vuonna 1891. Visuvedellä toimi vuonna 1917 perustettu Visuvesi Oy:n omistama saha. Sahan tuotanto päättyi konkurssiin vuonna 2011. Visuvesi valittiin vuonna 2023 Pirkanmaan vuoden kyläksi. Visuveden arvokkaita rakennuksia ovat muun muassa Alastalon kantatalon päärakennus, kansakoulu, työväenyhdistyksen talo, nuorisoseurantalo sekä entinen meijeri. Visuveden kyläalue muodostaa maakunnallisesti arvokkaan rakennetun kulttuuriympäristön. == Lähteet == == Aiheesta muualla == * Visuvesi, Visuveden kylä * Visuvesi- Ruovesi, kylään.fi Luokka:Ruoveden kylät
Amparan piirikunta

Amparan piirikunta (, ) on yksi Sri Lankan 25 piirikunnasta. Se kuuluu Itäiseen provinssiin ja rajautuu pohjoisesta Batticaloan ja Polonnaruwan piirikuntiin, lännestä Matalen, Badullan ja Moneragalan piirikuntiin, etelästä Hambantotan piirikuntaan ja idästä Intian valtamereen. == Lähteet == Luokka:Sri Lankan piirikunnat
Anuradhapuran piirikunta

Anuradhapuran piirikunta (, ) on yksi Sri Lankan 25 piirikunnasta. Se kuuluu Keskipohjoiseen provinssiin ja rajautuu pohjoisesta Mannarin ja Vavuniyan piirikuntiin, idästä Trincomaleen ja Polonnaruwan piirikuntiin, etelästä Kurunegalan ja Matalen piirikuntiin ja lännestä Puttalamin piirikuntaan. == Lähteet == Luokka:Sri Lankan piirikunnat
Badullan piirikunta

Badullan piirikunta (, ) on yksi Sri Lankan 25 piirikunnasta. Se kuuluu Uvan provinssiin ja rajautuu pohjoisesta Amparan piirikuntaan, idästä Moneragalan piirikuntaan, lännestä Matalen, Kandyn ja Nuwara Eliyan piirikuntiin ja etelästä Ratnapuran piirikuntaan. == Katso myös== *Uvan teealue == Lähteet == Luokka:Sri Lankan piirikunnat
Bell Helicopter

Bell Helicopter on yhdysvaltalainen vuonna 1935 perustettu roottorialuksia valmistava yritys. Yrityksen pääkonttori on Fort Worthissa, Texasissa. Siellä Bell Helicopter myös valmistaa sotilaskäytön roottorialuksia. Toinen sotilasroottoriajoneuvoja valmistava tuotantolaitos Bell Helicopterilla on Amarillossa, Texasissa. Siviiliroottoriajoneuvoja yritys valmistaa Quebecissa, Kanadassa. == Historia == Bell Helicopterin perusti Larry Bell kesäkuussa 1935 nimellä Bell Aircraft Corporation. Yrityksen ensimmäisiä tuotteita olivat torjuntahävittäjä Bell YFM-1 Airacuda ja Bell P-39 Airacobra. Ensimmäinen yhdysvaltalainen suihkuhävittäjä Bell P-59 Airacomet oli myös Bellin tuote. Vuonna 1941 yritys palkkasi Arthur M. Youngin auttamaan helikoptereiden kehityksessä. Tarkoituksena oli luoda laajempi asiakaskunta jolloin Bell ei olisi riippuvainen valtion tilauksista. Yrityksen ensimmäinen täysimittainen helikopteri oli Bell 30. Sitä seurannut helikopteri Bell 47 oli ensimmäinen siviilisertifioitu helikopteri maailmassa. Helikopteri oli erittäin suosittu, sitä valmistettiin yli 5 500 kappaletta. Ensimmäinen Suomessa rekisteröity helikopteri oli Bell 47. Vuonna 1960 Textron osti Bell Aerospacen. Bell Aerospace koostui kolmesta osastosta, joista ainut yhä toiminnassa oleva nimettiin uudelleen Bell Helicopter Companyksi. Muutamassa vuodessa, suurilta osin UH-1 -helikopterin suosion takia, siitä oli tullut Textronin suurin tytäryhtiö. Vuonna 1979 uudelleen nimettiin Bell Helicopter Textroniksi. == Tuotteet == === Siivilihelikopterit === * Bell 30 * Bell 47 ** Bell 47J Ranger * Bell 204 – UH-1 siviiliversio * Bell 205 – UH-1 siviiliversio * Bell 206 – tuotannossa * Bell 210 * Bell 212 * Bell 214 * Bell 214ST * Bell 222 * Bell 230 * Bell 400 * Bell 407 – tuotannossa * Bell 412 – tuotannossa * Bell 417 – malli peruutettiin 2007 * Bell 427 * Bell 429 Global Ranger – tuotannossa * Bell 430 * Bell 525 Relentless – kehityksessä * Bell 505 Jet Ranger X – kehityksessä * Bell D-292 === Sotilashelikopterit === * Bell H-12 * Bell H-13 Sioux ** Bell XH-13F * Bell XH-15 * Bell HSL * Bell UH-1 Iroquois (Huey) * Bell UH-1N Twin Huey * Bell YHO-4 * Bell 207 Sioux Scout - taisteluhelikopteri kokeilu * Bell 533 - kokeilu * Bell AH-1 Cobra * Bell AH-1J SeaCobra * Bell AH-1W SuperCobra * Bell 309 KingCobra * YAH-63/Model 409 - taisteluhelikopteri * Bell OH-58 Kiowa * Bell UH-1Y Venom * Bell AH-1Z Viper * Bell CH-146 Griffon * Bell ARH-70 Arapaho === Tiltrotor -alukset === * Bell XV-3 * Bell XV-15 * Bell V-280 Valor - kehityksessä, ensilento tapahtui 18.12 2017 * V-22 Osprey - yhteistyössä Boeing BDS:n kanssa * TR918 Eagle Eye lennokki == Lähteet ==
Batticaloan piirikunta

Batticaloan piirikunta (, ) on yksi Sri Lankan 25 piirikunnasta. Se kuuluu Itäiseen provinssiin ja rajautuu pohjoisesta Trincomaleen piirikuntaan, lännestä Polonnaruwan piirikuntaan, etelästä Amparan piirikuntaan ja idästä Intian valtamereen. == Lähteet == Luokka:Sri Lankan piirikunnat
Colombon piirikunta

Colombon piirikunta (, ) on yksi Sri Lankan 25 piirikunnasta. Se kuuluu Läntiseen provinssiin ja rajautuu pohjoisesta Gampahan piirikuntaan, idästä Ratnapuran piirikuntaan, etelästä Kalutaran piirikuntaan ja lännestä Mannarinlahteen. == Lähteet == Luokka:Sri Lankan piirikunnat
Gallen piirikunta

Gallen piirikunta (, ) on yksi Sri Lankan 25 piirikunnasta. Se kuuluu Eteläiseen provinssiin ja rajautuu pohjoisesta Kalutaran ja Ratnapuran piirikuntiin, idästä Mataran piirikuntaan ja lännestä Intian valtamereen. == Lähteet == Luokka:Sri Lankan piirikunnat
Gampahan piirikunta

Gampahan piirikunta (, ) on yksi Sri Lankan 25 piirikunnasta. Se kuuluu Läntiseen provinssiin ja rajautuu pohjoisesta Puttalamin ja Kurunegalan piirikuntiin, idästä Kegallen piirikuntaan, etelästä Colombon piirikuntaan ja lännestä Mannarinlahteen. == Lähteet == Luokka:Sri Lankan piirikunnat
Hambantotan piirikunta

Hambantotan piirikunta (, ) on yksi Sri Lankan 25 piirikunnasta. Se kuuluu Eteläiseen provinssiin. Piirikunta rajautuu lännestä Mataran piirikuntaan, pohjoisesta Ratnapuran, Moneragalan ja Amparan piirikuntiin ja etelästä Intian valtamereen. ==Hambantotan satama== 2010-luvun alussa kiinalaiset alkoivat rakentaa suurta satamaa Hambantotaan osin Sri Lankan hallituksen rahoituksella, osana Kiinan Vyö ja tie -hanketta. Pian lainojen takaisinmaksu alkoi käydä raskaaksi maan hallitukselle, ja vuonna 2017 se joutui vuokraamaan Hambantotan kiinalaisille 99 vuoden leasing-sopimuksella. Sataman uudeksi operaattoriksi tuli kiinalainen valtionyhtiö China Merchants Group. Sataman käyttö on ollut toistaiseksi hyvin vähäistä: siellä on vieraillut 2010-luvun lopulla keskimäärin vain yksi laiva päivässä. == Lähteet == Luokka:Sri Lankan piirikunnat
Jaffnan piirikunta

Jaffnan piirikunta (, ) on yksi Sri Lankan 25 piirikunnasta. Se kuuluu Pohjoiseen provinssiin. Piirikunta rajautuu etelästä Kilinochchin piirikuntaan ja pohjoisesta Bengalinlahteen. == Lähteet == Luokka:Sri Lankan piirikunnat
Kangasjärvi (Isojoki)

Kangasjärvi keskikokoinen järvi Etelä-Pohjanmaan Isojoella. Se kuuluu Lapväärtinjoen päävesistöön.Kangasjärvi Järviwikissä. Viitattu 2.8.2014. Suomessa on 38 Kangasjärvi-nimistä järveä.Järviwiki. Viitattu 2.8.2014. Kangasjärvelle suuntautuu kalastusmatkailua, ja ohjattua toimintaa järjestetään ympäri vuoden. Kangasjärven rannalla sijaitsee leirintäalue, jossa on myös kahvio. Kangasjärvi tunnetaan kirkasvetisenä järvenä. ==Lähteet== ==Aiheesta muualla== * Isojoen kirkonkylän kalastuskunta Luokka:Isojoen järvet Luokka:Lapväärtinjoen vesistö
Shift

Shift eli vaihtonäppäin on näppäimistössä esiintyvä näppäin. Näppäimen pääasiallinen käyttötarkoitus on suuraakkosten kirjoittaminen. Tyypillisessä QWERTY-näppäimistössä myös jotkin erikoismerkit kuten kysymysmerkki ja huutomerkki vaativat shift-näppäimen painamista. Shift-näppäimiä oli jo kirjoituskoneissa, ja ensimmäisen kerran se esiintyi Remingtonin no. 2 kirjoituskoneessa vuonna 1878. Aiemmassa no. 1 -mallissa oli vain suuraakkosia. Monissa käyttöjärjestelmissä, pois lukien OS X, Caps Lock -näppäimen painamisen jälkeen shift-näppäimellä voi kirjoittaa pienaakkosia. Näppäimistömerkki shift-näppäimelle on ylöspäin osoittava valkoinen nuoli (⇧). Symboli määritettiin ISO/IEC 9995 standardissa. Ylöspäin osoittavaa nuolta käytetään useissa näppäimistöissä korvaamaan sana "shift" etenkin Yhdysvaltojen ulkopuolella ja Applen valmistamissa tietokoneissa. Joskus näppäimistöissä käytetään yhdistelmää symbolista ja "shiftista" tai sitä vastaavasta paikallisesta käännöksestä. == Ominaisuudet Windowsissa == *CTRL + SHIFT + ESC - avaa prosessienhallinnan. *SHIFT + restart - käynnistää Windows 95, 98 ja Me -versioissa vain Windowsin eikä itse järjestelmää. *SHIFT + CD:n asettaminen CD-asemaan estää AutoRun-ominaisuuden. *SHIFT + sulje - sulkee Windows Explorerissa kansion ja sitä ylemmät kansiot. *SHIFT + DELETE - ohittaa roskakorin ja poistaa kohteet pysyvästi *SHIFT + TAB - keskittää edelliseen keskitettävään kohteeseen useissa ohjelmissa *SHIFT näppäimen painaminen viisi kertaa käynnistää tai lopettaa StickyKeys-ominaisuuden. *oikeanpuoleisen SHIFT näppäimen yhtäjaksoinen painaminen kahdeksan sekunnin ajan käynnistää tai lopettaa FilterKeys-ominaisuuden. *Kummankin SHIFT näppäimen samanaikainen painaminen lopettaa StickyKeys-ominaisuuden. *vasen ALT + vasen SHIFT + NUM LOCK - käynnistää tai sulkee MouseKey-ominaisuuden *vasen ALT + vasen SHIFT + Print Screen - aktivoi tai lopettaa korkean kontrastin *Windows + SHIFT + TAB - korostaa edellisen ohjelman alapalkissa niin kauan kuin ALT on painettuna. Ohjelmien läpi voi selata painamalla SHIFT + TAB. ALT -näppäimen päästäminen avaa kyseisen ohjelman. *CTRL + SHIFT + TAB - avaa edellisen välilehden välilehtiä tukevissa ohjelmissa. Luokka:Tietokoneen näppäimet
Jugra

Jugra voi tarkoittaa: *Jugra, Hanti-Mansian vaihtoehtoinen nimitys *Jugra Hanty-Mansijsk, KHL-jääkiekkoseura
Välilyöntinäppäin

Välilyöntinäppäin on kirjoituskoneissa ja tietokoneen näppäimistössä esiintyvä näppäin, jonka painaminen luo sanavälin. Tyypillisessä QWERTY- tai Dvorak- näppäimistössä välilyöntinäppäin on niin leveä, että kymmensormijärjestelmän mukaisesti sitä voidaan käyttää kummankin käden peukalolla. Se on yleensä näppäimistön isoin näppäin. 1800-luvun lopun kirjoituskoneissa välilyöntinäppäin oli suurempi kuin nykyaikaisissa näppäimistöissä. Välilyöntinäppäimen painaminen siirsi mekaanisesti paperia liikuttamatta yhtäkään kirjakkeista. Myöhemmin välilyöntinäppäimet pienenivät kooltaan, ja niistä tuli nykyisen kaltaisia. Joissakin aikaisissa kirjoituskoneissa ei ollut välilyönnille leveää näppäintä, vaan näppäin saattoi olla pienempi. Usein syynä siihen oli mekaaniset rajoitteet, jotka piti kirjoituskoneissa ottaa huomioon käyttäjämukavuuden ollessa toissijaista. Välilyöntinäppäimellä voi olla myös muita toimintoja osana näppäinyhdistelmiä. Monissa verkkoselaimissa sitä voi myös käyttää Page Down -näppäimen sijasta etenemään internet-sivustossa alaspäin. Luokka:Tietokoneen näppäimet
Juhani Hinkkanen

Juhani Hinkkanen (s. 1955) on suomalainen tieteiskirjallisuuden fandom- aktiivi, joka on toimittanut vaimonsa Leena Peltosen kanssa Aikakone-lehteä. Suomen tieteiskirjoittajat ry myönsi Hinkkaselle Kosmoskynä-elämäntyöpalkinnon vuonna 2000. == Toiminta == Hinkkanen oli mukana Aikakone-lehden tekemisessä alkaen sen perustamisesta vuonna 1981. Hän oli lehden väliaikaisena päätoimittajana Jari Koposen luovuttua tehtävästään vuonna 1986, kunnes päätoimittajaksi tuli Leena Peltonen vuonna 1988.Aikakoneen 10-vuotisjuhlanumero 3/1991. Hinkkanen oli perustamassa Suomen tieteiskirjoittajia vuonna 1984 ja toimitti seuran Kosmoskynä-lehteä 1984–86. Hinkkanen toimitti myös Book Studion Galaxy-sarjaa. Hinkkanen oli naimisissa vuodesta 2003 Leena Peltosen kanssa. Leena Peltonen kuoli vuonna 2007. 2000-luvulla Juhani Hinkkanen on vetäytynyt aktiivisesta fandom- toiminnastaKosmoskynän juhlanumero., mutta hän on tehnyt kirja-arvosteluja Porttiin ja Tähtivaeltajaan. == Toimitettuja teoksia == * * * == Lähteet == == Aiheesta muualla == * Juhani Hinkkasen kotisivu. Luokka:Suomalaiset kirjallisuuskriitikot Luokka:Suomalaiset science fiction -toimittajat Luokka:Vuonna 1955 syntyneet Luokka:Elävät henkilöt
En seglares död

En seglares död on Henning Mankellin kirjoittama vuonna 1981 julkaistu jännitysromaani. Sitä ei ole julkaistu suomeksi (suora käännös olisi Purjehtijan kuolema). Kirja kertoo ruotsalaisesta Anders Erikssonista ja tanskalaisesta Hans Mortensenista, jotka ovat rakennustyöläisiä ja rakentavat vapaa-ajan asuntoja Härjedalenin metsissä. Heidän työnantajansa lopettaa yrityksensä ja katoaa ulkomaille. Hän jättää viimeisten urakoiden palkat maksamatta, ja käy ilmi että hän ei ole maksanut koskaan työeläkevakuutusmaksuja. Eriksson ja Mortensen päättävät etsiä hänet käsiinsä saadakseen hänet vastuuseen talousrikoksistaan. ==Aiheesta muualla== * Kirjan esittely Henning Mankellin kotisivuilla Luokka:Vuoden 1981 kirjat Luokka:Ruotsalaiset rikosromaanit Luokka:Henning Mankellin teokset
Dödsbrickan

Dödsbrickan on ruotsalaisen Henning Mankellin vuonna 1980 julkaistu romaani. Sen päähenkilö on First Harold, joka elättää itsensä raviveikkauksella. Eräänä iltana hänen ollessa tulossa raveista nuori nainen ryöstää hänet. First Harold etsii tytön käsiinsä saadakseen selville, minkälainen ihminen yritti lähes tappaa hänet. Kirjaa ei ole julkaistu suomeksi. ==Aiheesta muualla== * Kirjan esittely Henning Mankellin kotisivuilla Luokka:Vuoden 1980 kirjat Luokka:Ruotsalaiset rikosromaanit Luokka:Henning Mankellin teokset
Jari Koponen

Jari Koponen on suomalainen kemisti, tiedetoimittaja ja tietokirjailija. Hän on julkaissut eri lehdissä runsaasti tieteiskirjallisuuteen ja sen historiaan liittyviä artikkeleita ja kirja-arvioita. Koposen erityisalaa ovat suomalainen ja ei-angloamerikkalainen tieteiskirjallisuus. Koponen on julkaissut teokset Topelius ja tulevaisuus (Yliopistopaino, 1998) ja Mielikuvituksen mestarit (Atena, 2000). Yhdessä Vesa Sisätön kanssa hän on toimittanut teoksen Aivopeili. Autonomian ajan tieteiskirjallisuutta (Avain, 2011). Koponen on koonnut bibliografiat Maailman SF käännöksinä (2012) ja Utopia- ja tieteiskirjallisuus Suomessa (2014). == Toiminta == Koponen johti 1970-luvulla Kriittisen tutkimusryhmän julkaisemaa Alfa-pienlehteä, joka tarjosi skeptistä näkökulmaa esiin nousseille rajatiedon ilmiöille. Ryhmä ilmoitti päämääräkseen ”tieteen raja-alueiden ja ongelmien tutkimisen sekä eri tieteenalojen välisten yhteyksien etsimisen”. Lehden ensimmäisessä numerossa Koponen tarttui ”kvasitieteellisyyden hyökyaaltoon”, kuten ufoilmiöihin ja Erich von Dänikenin ajatuksiin muinaisista astronauteista.Luku 8.4.: Koponen toimitti vuonna 1980 alkanutta Ursan science fiction -sarjaa ja toimi vuosina 1981–1986 Ursan julkaiseman Aikakone-tieteislehden päätoimittajana.Aikakoneen 10-vuotisjuhlanumero 3/1991. == Teokset == * * * * * * * == Lähteet == Luokka:Suomalaiset kemistit Luokka:Suomalaiset päätoimittajat Luokka:Suomalaiset science fiction -toimittajat Luokka:Suomalaiset skeptikot Luokka:Suomalaiset tiedetoimittajat Luokka:Suomalaiset tietokirjailijat Luokka:Elävät henkilöt Luokka:Syntymävuosi puuttuu
Saflorit

Saflorit (Carthamus) on asterikasvien heimoon kuuluva kasvisuku. Sukuun kuuluu maailmanlaajuisesti ainakin 17 lajia. Suvun lajimäärä vaihtelee eri lähteissä. == Sukuun kuuluvia lajeja == *Ranskansaflori eli ranskanväriohdake (Carthamus carduncellus) *Sinisaflori (Carthamus caeruleus) *Villasaflori (Carthamus lanatus, syn. Phonus lanatus) *Värisaflori (Carthamus tinctorius) == Lähteet == == Aiheesta muualla == * Finto: Kassu – Kasvien suomenkieliset nimet: Saflorit (Carthamus) * Suomen Lajitietokeskus: Saflorit – Carthamus * United States Department of Agriculture (USDA): Carthamus * Flora of China: Carthamus Luokka:Asterikasvit
Abu al-Qasim al-Zahrawi

Abu al-Qasim al-Zahrawi, (936–1013) oli andalusialainen lääkäri, jota pidetään yhtenä nykyaikaisen lääketieteen isänä. Ajan tavasta poiketen Albucasis ei käyttänyt vanhoja, uskomuksiin perustuneita oppeja sairauksien hoidosta vaan havainnoi ja piti kirjaa kehittämistään hoitomenetelmistä sekä niiden vaikutuksista. Hän kuvaili tiettävästi ensimmäisenä muun muassa kohdunulkoisen raskauden sekä havaitsi, että hemofilia on perinnöllinen sairaus. Uransa aikana hän kehitti yli 200 kirurgista instrumenttia. Albucasis kirjoitti elämänsä aikana lukuisia lääketieteen kirjoja. Hänen pääteoksenaan voidaan pitää teosta Kitab al-Tasrif (), joka oli usean vuosisadan lääketieteen pääteos Euroopassa ja Lähi-idässä. Albucasis toimi myös kalifin henkilääkärinä Córdobassa.Tieteen kuvalehti Historia 11/2014, s.77 ==Lähteet== == Aiheesta muualla == Luokka:Anatomit Luokka:Vuonna 936 syntyneet Luokka:Vuonna 1013 kuolleet Luokka:Keksijät
2 (albumi)

2 on Kerkko Koskinen Kollektiivin toinen studioalbumi, joka julkaistiin 12. syyskuuta 2014. Albumilla solisteina laulavat Vuokko Hovatta, Manna sekä tammikuussa 2014 yhtyeessä Paula Vesalan korvannut Maija Vilkkumaa. Albumi nousi ensimmäisellä listaviikollaan Suomen virallisen albumilistan toiseksi. Albumin ensimmäinen single ”Tallinnan-lautta” julkaistiin 7. maaliskuuta 2014. Kappale on sijoittunut kahdelle eri listalle yhdeksi viikoksi, kun se nousi viikolla 11/2014 latauslistan 27:nneksi sekä 93:nneksi soitetuimmaksi radiokappaleeksi. Toinen single ”Lokki” julkaistiin 13. kesäkuuta 2014 ja kolmas ”Vapaudesta” 22. elokuuta 2014. == Kappaleet == == Arvostelut == * Desibeli.net: * Helsingin Sanomat: suopea * Rumba: * Soundi: == Lähteet == Luokka:Vuoden 2014 albumit Luokka:Kerkko Koskisen albumit
Volkspark Friedrichshain

Volkspark Friedrichshain on puisto Berliinin Friedrichshainin kaupunginosassa. Se oli Berliinin ensimmäinen kunnallinen puisto. Puisto perustettiin vuosina 1846–1848 kansanpuistoksi kaupungin asukkaille, ja sitä laajennettiin 1874. Sen suunnitteli Gustav Meyer. Puiston pinta-ala on 49 hehtaaria.Volkspark Friedrichshain Berlin.de (Internet Archive). Viitattu 2.8.2014. Fridrichshainin puiston tunnetuin nähtävyys on arkkitehti Ludwig Hoffmannin suunnittelema, vuonna 1913 valmistunut Märchenbrunnen (”Satusuihkulähde”), joka käsittää useita terassimaisesia vesialtaita, holvikaaria ja satuhahmojen patsaita. Puisto kärsi toisessa maailmansodassa, minkä jälkeen sitä on uudistettu. Puistoon muodostettiin hävitettyjen bunkkereiden kivimurskasta kaksi keinotekoista kukkulaa, 78 metriä korkea Grosse Bunkerberg (”Suuri bunkkerivuori”) ja 48 metriä korkea Kleine Bunkerberg (”Pieni bunkkerivuori”). Puiston alueella on useita urheilukenttiä ja leikkipuistoja sekä joutsenlammikko. Puiston alueella sijaitsee vuoden 1848 maaliskuun vallankumouksessa kuolleiden vallankumouksellisten hautausmaa Friedhof der Märzgefallenen. Sinne on haudattu yhteensä 183 maaliskuun vallankumouksen yhteydessä surmansa saanutta sekä 33 paikalle vuonna 1957 siirrettyä vuoden 1918 marraskuun vallankumouksen työläisvainajaa.Marjaliisa Hentilä ja Seppo Hentilä: Berliiniin: retkiä lähihistoriaan, s. 79. 2., uudistettu painos. Kirjapaja, Helsinki 2011. Muualla puistossa ovat myös Espanjan sisällissotaan osallistuneiden vapaaehtoisten muistomerkki, saksalais-puolalainen muistomerkki sekä niin sanottu rauhankello. ==Lähteet== ==Aiheesta muualla== *Volkspark Friedrichshain Denkmale in Berlin: Denkmaldatenbank Luokka:Berliinin puistot
Yhdystie 2470

Yhdystie 2470 on tie, joka kulkee Kokemäen Peipohjasta Sastamalan Kiikoisiin. Tien pituus on 31 kilometriä. Valtatien 2 eritasoliittymästä Teljänportin liikenneympyrään asti tien nimi on Satakunnantie. Teljänportin liikenneympyrästä aina Jaaran tienristeyksiin asti tie kulkee nimellä Kauvatsantie ja tästä lopun matkaa kantatielle 44 nimellä Jaarantie. ==Lähteet== 2470 Luokka:Kokemäen liikenne Luokka:Sastamalan liikenne Luokka:Kiikoinen
Irma Hirsjärvi

Irma Maria ”Ipa” Hirsjärvi (o.s. Kantola, s. 12. heinäkuuta 1960 Juva) on suomalainen poliitikko ja nykykulttuurin tutkija, joka väitteli vuonna 2009 tohtoriksi aiheesta Faniuden siirtymiä: Suomalaisen science fiction -fandomin verkostot. Hirsjärvi on toiminut pitkään suomalaisessa science fiction -fandomissa. Hän oli mukana järjestämässä Jyväskylän Finnconeja lähes kymmenen vuoden ajan ja vuonna 2012 hän oli Finnconin kotimainen kunniavieras. == Elämä ja ura == Irma Hirsjärvi on valmistunut kirjastovirkailijaksi 1982. Hän on valmistunut kirjallisuuden maisteriksi Jyväskylän yliopistosta vuonna 1994 ja väitellyt Jyväskylän yliopiston nykykulttuurin tutkimuskeskuksessa vuonna 2009. Hän on työskennellyt kouluissa, korkeakouluissa ja kansainvälisissä hankkeissa opettajana, luennoitsijana, kehittämis- ja tutkimushankkeiden vetäjänä ja tutkijana. Nykyisin hän on Jyväskylän kaupunginvaltuutettu, Keski- Suomen aluevaltuutettu ja sen tarkastuslautakunnan varapuheenjohtaja, sekä valtakunnallisen työttömien keskusjärjestön puheenjohtaja. Hän on myös Keski- Suomen vasemmistonaisten varapuheenjohtaja. Hirsjärvi asuu Jyväskylässä miehensä kanssa. Hänellä on kaksi aikuista lasta. Hirsjärvellä on lukuisia julkaisuja tieteiskirjallisuudesta, luovasta kirjoittamisesta ja faniudesta sekä median vastaanotosta. Hän on tehnyt useita aluekehittämis-, tutkimus- ja kulttuurin kehittämishankkeita. Hän on Suomen science fiction- ja fantasiatutkimuksen seura Finfar ry:n perustajajäsen. Hirsjärvi on ollut Jyväskylän science fiction -seuran jäsen vuodesta 1989 ja toimi seuran puheenjohtajana 1998–2005 ja 2023-. Hän oli Finncon-yhdistyksen perustajajäsen ja puheenjohtaja 2003–2004 ja 2006–2010. Keski-Suomen kirjailijat ry:ssä hän on toiminut vuodesta 1992. Hirsjärvi on kirjoittanut novelleja ja runoja sekä käsikirjoituksia televisioon ja radioon. Hän on opettanut luovaa kirjoittamista avoimessa yliopistossa, kesäyliopistossa ja Suomen tieteis- ja fantasiakirjoittajien kursseilla. Hirsjärvi on toiminut Jyväskylän Kesä ry:n ja Jyväskylän festivaalit ry:n ohjelmatehtävissä 1992–2007. Kääntöpiiri-lehden toimituskunnassa hän oli vuosina 1992–1995. Hirsjärvi on toiminut Vasemmistoliiton paikallisjärjestöjen luottamustehtävissä Keski-Suomessa vuodesta 2012, muun muassa Keski-Suomen vasemmistonaisten puhenaisena. Hän on ollut Vasemmistoliiton ehdokkaana vuoden 2012 kuntavaaleista lähtien. Tuolloin hän sai 153 ääntä ja ensimmäisen varavaltuutetun sijan. Lisäksi Irma Hirsjärvi on työskennellyt käsikirjoittajana Salatut elämät -televisiosarjassa. == Teoksia == * * * * * * * == Lähteet == Luokka:Suomalaiset yhteiskuntatieteilijät Luokka:Suomalaiset science fiction -toimittajat Luokka:Vuonna 1960 syntyneet Luokka:Elävät henkilöt Luokka:Vasemmistoliiton poliitikot Luokka:Keski-Suomen aluevaltuutetut
Itämitali

Itämitali (saks. Winterschlacht Im Osten) oli SS-Untersturmführer Ernst Krauitin suunnittelema saksalainen mitali toisessa maailmansodassa. Mitali perustettiin 26. toukokuuta 1942. Mitalia myönnettiin niille, jotka osallistuivat taisteluihin, haavoittuivat tai saivat paleltumia itärintamalla 15. marraskuuta 1941 – 26. huhtikuuta 1942 välisenä aikana. Ensimmäiset mitalit jaettiin taistelijoille syksyllä 1942. Mitali tunnetaan myös Itärintama -mitalina sekä Jäätyneen lihan -mitalina. == Myöntämisperusteet == * Itärintamalla 15. marraskuuta 1941 – 26. huhtikuuta 1942 * 14 päivää taistelutoimissa tai 30 taistelulentoa ilmavoimissa * 60 päivää sotatoimialueella (ei etulinjassa) * Saanut paleltumia tai haavoja pakkasessa Virallisten ohjeiden mukaan mitalia ei jaettu vain saksalaisille rintamajoukoille, vaan sitä jaettiin myös siviileille sekä ulkomaalaisten armeijoiden sotilaille. Suomalaiselle kenttäarmeijalle mitalia ei ehditty jakaa ennen Lapin sotaa, joten suomalaisista vain suomalaisessa SS- pataljoonassa palvelleet saivat mitalin. == Mitalin ulkonäkö == Muodoltaan mitali on pyöreä, 36,6 x 44.3 mm ja painoa sillä on 22.36 g. Etupuolella siinä on keskellä Saksan kotka ja sen jaloissa kahdella jalalla seisova hakaristi. Kotkan yläpuolella on tekstinä WINTERSCHLACHT IM OSTEN 1941/42. Tekstin alapuolella ristissä on pistin ja lehvä. Nauhaltaan mitali on punainen, jossa valko-musta-valkoinen keskiraita. Nauhan väri symbolisoi verta, valkoinen lunta ja musta kaatuneista aiheutunutta surua. Mitalia myönnettiin paperisessa pussissa myöntökirjan kanssa. Ensimmäiset mitalit valmistettiin ns. Buntmatalista. Mitalin reunat yleensä hopeoitiin. Myöhemmin mitalit tehtiin sinkistä. Normaalisti mitalia kannettiin kunniamerkkirivissä arvon mukaisessa järjestyksessä. Rintamaoloissa mitalista kiinnitettiin asetakkiin vain sen nauha toiseksi ylimpään napinväliin. Jos kyseisessä napinvälissä oli jo jonkin muun nauha, tuli itämitalin nauha tämän taakse.http://www.waffenlager.net/WW2/militaria/ostmedaille.html == Katso myös == *Rautaristi *Itärintama (toinen maailmansota) *Haavoittumismerkki == Lähteet == == Aiheesta muualla == Luokka:Saksan sotilasansiomitalit
Stridsvagn 122

Stridsvagn 122 on ruotsalainen paranneltu versio saksalaisesta Leopard 2A5 -taistelupanssarivaunusta. Stridsvagn 122:ssa on uutta teknologiaa, kuten tulenohjausjärjestelmä. Stridsvagn 122:ssa on myös paranneltu panssarointi ja pidempi taistelukelpoisuus. Ulkoapäin Stridsvagn 122 eroaa Leopard 2A5:stä siinä olevien ranskalaisten GALIX-savunheittimien sekä erilaisten säilytystilojen ja paksumpien luukkujen takiahttp://www.fmv.se/WmTemplates/Page.aspx?id=1106 . Strv 122B -versiossa on modulaarinen AMAP komposiittipanssari, joka valmistajan mukaan tarjoaa paremman suojauksen RPG- ja tienvarsipommi-iskuja vastaanDeisenroth Engineering. PDF. . Leopard 2A5:n leveys on säilytetty ja painoa kertyi lisää 350 kg . Vuonna 2013 Ruotsin puolustusvoimien käytössä oli 120 Stridsvagn 122 -panssarivaunua. Suurin osa Saksalta aikaisemmin vuokratuista Leopard 2A4 -panssarivaunuista (Ruotsissa nimellä Strv 121) palautetaan Saksaan.http://www.sydsvenskan.se/skane/stridsvagnar-kor-sista-varvet/ == Ominaisuudet == Stridsvagn 122 suunniteltiin erityisesti Ruotsin maastoon, kuten metsiin, sopivaksi. Myös urbaani sodankäynti on otettu huomioon. Stridsvagn 122:ssa pyrittiin myös parantamaan alkuperäisessä Leopard 2A5 -taistelupanssarivaunussa olevia ongelmia. Ruotsin puolustusvoimien mukaan panssarivaunulla on seuraavia ominaisuuksiahttp://www.forsvarsmakten.se/sv/information-och-fakta/materiel- och-teknik/mark/stridsvagn-122/http://www.soldf.com/strv122.html: *Vahvistettu panssarointi suojaamaan kannettavilta pst-aseilta. *NBC-suojaus *Kykenee kulkemaan 1,4 m syvässä vedessä. *laseretäisyysmittarin avulla kykenee helposti tunnistamaan ja lukkiutumaan maaliin. *Kyky lukita useaan maaliin samanaikaisesti. *Parempi kommunikointijärjestelmä == Lähteet == == Aiheesta muualla == Luokka:Ruotsalaiset taistelupanssarivaunut
DŠK

DŠK () on neuvostoliittolainen raskas konekivääri, joka ampuu 12,7x108 mm patruunaa. Asetta käytettiin myös jalkaväen tulitukiaseena. Aseen nimi Degtjarjovin–Špaginin suurikaliiperinen 12,7 mm konekivääri mallia 1938 tulee sen keksijältä Vasili Degtjarjovilta ja aseen syöttömekanismia parantaneelta Georgi Špaginilta. Neuvostoliitolle tuli tarve hankkia raskas konekivääri pääasiassa ilmatorjuntakäyttöön. Ensimmäinen suunnitelma oli Degtjarjov, Krupnokalibernyi, joka kehitettiin vuonna 1930. Aseessa oli pieni 30 panoksen rumpulipas sekä pieni tulinopeus, joten kehitettiin parempi versio, jossa on patruunavyö. Uudesta aseesta, DŠK:sta, tuli neuvostoliittolaisten sotilaiden pääasiallinen konekivääri toisessa maailmansodassa. Vuonna 1946 otettiin käyttöön modernisoitu versio DŠKM. Kuten yhdysvaltalaista vastinettansa M2 Browningia myös DŠK:ta käytettiin monenlaisiin tehtäviin. Sitä käytettiin ilmatorjuntaan ja jalkaväen tukemiseen. Sitä käytettiin myös ajoneuvojen konekiväärinä. Ase on tai on ollut historiansa aikana lähes 90 valtion käytössäJane's Infantry Weapons 2009/2010, mukaan lukien Suomen puolustusvoimat. == Lähteet == == Aiheesta muualla == Luokka:Konekiväärit
Tyttö ja villivarsa 2

Tyttö ja villivarsa 2 (Flicka 2) on vuonna 2010 valmistunut yhdysvaltalainen hevosaiheinen draamaelokuva. Elokuvasarjan kolmas osa on Tyttö ja villivarsa 3. == Juoni == Carrie McLaughlinin (Tammin Sursok) isoäiti ei voi enää kunnostaan johtuen hoitaa tyttärentytärtään, jonka äiti kuoli auto- onnettomuudessa. Carrie on elänyt koko elämänsä kaupungissa, mutta hänen isällään (Patrick Warburton) on karjatila Wyomingissa, ja Carrie joutuu isänsä huostaan. Hänen elämänsä muuttuu radikaalisti, eikä hänen tottumaansa elämää enää ole. Carrie saa tilalta vaikeitakin tehtäviä kaupunkilaistytölle, mutta ystävystyy mustangin, -nimeltä Flicka- kanssa. Carrie oppii ratsastamaan, ja saa itsensä moniin ongelmiin Flickan kanssa, ja menettääkin tämän hetkeksi, ja menettämisestä seuraa kauhua joka suunalla, asiat tuntuvat pahenneen korjaamattomiksi. Asiat kuitenkin järjestyvät uhrauksen avulla, ja paranevat vuosien saatossa hyviksi. Luokka:Elokuvat hevosista Luokka:Vuoden 2010 yhdysvaltalaiset elokuvat Luokka:Yhdysvaltalaiset draamaelokuvat
Tyttö ja villivarsa 3

Tyttö ja villivarsa 3, (Flicka 3) on yhdysvaltalainen, vuonna 2012 valmistunut elokuva. == Juoni == Kelly Jenkins (Kacey Rohl) on kaveripiiristä ulkopuolella oleva poikatyttö, entinen kenttäratsastaja, mutta isän kuoleman jälkeen lähinnä talliapulainen, hevosten harjoittaja ja tallirenki. Kelly ja hänen äitinsä Lindy (Lisa Hartman Black) asuvat heidän omistamallaan hevostilalla, joka on rahallisissa vaikeuksissa. Uusi tallipäällikkö, Toby (Clint Black) tuo mukanaan omia hevosiaan, koska hänen työnantajaperheen talli tuhoutui tallipalossa, ja hän tarvitsi paikkaa hevosilleen, ja itselleen läheltä kaupunkia. Kelly ihastuu Flickaan heti ensisilmäyksellä. Hän alkaa Tobyn luvalla harjoituttamaan hevosta, ja hyppäämäänkin sillä. Kelly saa intoa kenttäratsastukseen takaisin, ja hetken kaikki tuntuu mahtavalta. Tapahtumat johtavat huonosta huonompaan, ja Kelly ottaa niskoillensa syyt hevostilan tilanteen huonomiseen. Toiveet tallin pelastamisesta tuntuvat hävinneen. Hän ei kuitenkaan luovuta, ja saa uutta intoa. Kelly pelastaa tilan myymiseltä Flickan ansiosta. Flicka kuitenkin lähtee Tobyn mukana takaisin kotitallilleen suuren kenttäratsastuskilpailun jälkeen, ja suru on Kellyllä suuri. Toby on hyväsydämisyyttään päättänyt antaa Flickan varsan, joka on juuri koulutusiässä, ja saattaa hyvinkin päästä kansainväliselle tasolle asti hyppäämään. Luokka:Vuoden 2012 yhdysvaltalaiset elokuvat Luokka:Yhdysvaltalaiset draamaelokuvat Luokka:Elokuvat hevosista
Karia HM V

HM V (Helsingin Moottorivaunu, V=Viides sarja) on luokka suomalaisia raitiovaunuja, joita Helsingin kaupungin liikennelaitos () käytti Helsingin raitioliikenteessä. Yhteensä viidestätoista valmistetusta vaunusta kolme on nykyään käyttökelpoisia. Kaikki HM V -luokan raitiovaunut rakensi suomalainen Karia vuonna 1959.http://www.raitio.org/vanhasivusto/ratikat/helsinki/hkl/hkl1-_4/hkl1-_4.htm Luokan raitiovaunujen poistaminen käytöstä alkoi vuonna 1993 vaunuista 5 ja 6. Vuonna 1994 häipyi vaunu 7 ja loput vaunut myöhemmin. Viimeinen vaunu oli 9, jota käytettiin viimeisen kerran linjaliikenteessä 10.12.2010 vuorossa 59 aamupäivällä. Kaikki vaunut on poistettu liikenteestä, yksi (15) muutettiin Spårakoff-nimiseksi liikkuvaksi ravintolaksihttp://www.raitio.org/vanhasivusto/historia/koff/koff.htm ja kaksi muuta vaunua (9 ja 12) on museo- ja tilausajokäytössä. == Suunnittelu ja rakennus == HM V ja Valmetin valmistama lähes identtinen RM 3 olivat viimeisiä Karian ja Valmetin kehittämistä hyvin saman kaltaisista raitiovaunuista Helsingin ja Turun raitiovaunuverkostoja varten. Helsingissä käytetyt vaunut tilattiin vuonna 1957 Karialta, joka on Suomen Autoteollisuuden tytäryhtiö. Karia vastasi runkojen valmistamisesta ja vaunujen kokoamisesta. Muista komponenteista vastasivat muut Suomen Autoteollisuuden tytäryhtiöt: Sisu vastasi telien rakentamisesta ja Strömberg sähköjärjestelmistä. Alun perin, kun raitiovaunuissa oli erillinen lipunmyyjä ja ajaja, vaunussa oli 29 istumapaikkaa ja 68 seisomapaikkaa. Ruuhka-aikaan vaunuun kuitenkin mahtui tämän lisäksi vielä 50 matkustajaa. Kun 1970–1980-luvuilla luovuttiin erillisistä lipunmyyjistä, lipunmyyjän paikka korvattiin kahdella tuolilla, jolloin istumapaikkojen määrä nousi 31:een. Tämä laski seisomapaikkojen määrän 57:ään (57 seisomapaikan lisäksi ruuhka-aikana 44 lisää). Spårakoff-vaunussa on 24 istumapaikkaa. Vaunujen rahastajanaitiot poistettiin vuonna 1987. == Lähteet == == Aiheesta muualla == Luokka:Helsingin raitiotiekalusto
Eurocopter EC130

Eurocopter EC130 on yksimoottorinen kevyt helikopteri, joka kehitettiin AS350 Ecureuil helikopterin pohjalta. Helikopteria valmistaa Airbus Helicopters. EC130 -helikopterista on julkaistu paranneltu versio EC130T2, jossa on uusi moottori joka parantaa suorituskykyä. == Suunnittelu ja kehitys== EC130 teki ensilentonsa 24. kesäkuuta 1999 Ranskassa. Koelentäjänä toimi australialainen Steven Page.http://www.austhia.com/archive/newsletters/Airwaves_dec_13.pdf EC130 -mallissa on vanhempaan AS350 malliin eroten Fenestron -pyrstöroottori, joka vähentää melua 50 %. EC130 saavuttaa suosiotaan pelastuspalveluiden joukossa, sillä siinä on suhteellisen suuri matkustamo, johon mahtuu 1 tai 2 paarit sekä leveät sivuovet. Myös Fenestron pyrstöroottorit lisäävät turvallisuutta HEMS-tehtävissä. == Käyttäjät == pienoiskuva|EC135 *Heli Hollandhttp://www.heliholland.nl/en_GB/fleet *Paranán osavaltion poliisihttp://www.aereo.jor.br/tag/ec-130-b4/ *Ontario Ministry Of Natural Resourceshttp://www.mnr.gov.on.ca/en/Business/AFFM/2ColumnSubPage/278314.html *Heli Air Monacohttp://www.heliairmonaco.com/page-history-langue-uk.html *Blue Hawaiian Helicoptershttp://www.bluehawaiian.com/about/articles/hawaiian_punch/ *Broward County Sheriff's Officehttp://www.eurocopter.com/w1/jrotor/75/Broward.html *Long Beach Police Departmenthttp://gazettes.com/news/crime/article_ee498a32-f741-11df-9095-001cc4c002e0.html *Papillon Grand Canyon Helicoptershttp://www.papillon.com/popris/show_article.aspx?article_id=11⟨=en- US == Tekniset tiedot == == Lähteet == == Aiheesta muualla == Luokka:Helikopterit Luokka:Eurocopter
Helibras

Helibras tai Helicópteros do Brasil S.A on Brasiliassa kotipaikkaansa pitävä helikoptereita valmistava yritys, jonka omistaa kokonaan Airbus Helicopters, joka on osa Airbus Groupia. Helibras on helikoptereiden markkinajohtaja Brasialiassa, sillä on 54% markkinaosuus. Sotilashelikoptereista yrityksellä on 60% osuus. Helibras perustettiin 11. tammikuuta 1978 São Paulossa. Vuonna 2006 Airbus Helicopters (silloin Eurocopter Group) osti koko yrityksen. Aiemmin sillä oli ollut osittainen omistus. Helibras on Latinalaisen Amerikan ainut helikopterivalmistaja. Helibras on toimintansa aikana toimittanut n. 500 helikopteria, joista 70% on ollut Esquilo -mallisia. 10% tuotannosta viedään muihin Latinalaisen Amerikan maihin, kuten Argentiinaan, Boliviaan, Chileen, Meksikoon, Paraguayhin, Uruguayhin ja Venezuelaan. == Tuotteet == === Siviilihelikopterit === * EC 120 Colibri * AS 350 B2 Esquilo * AS 350 B3 Esquilo * EC 130 B4 * AS 355 NP === Sotilashelikopterit=== * EC 120 B * AS 550 C3 * EC 130 B4 * AS 555 SN * EC 635 Luokka:Helikopterivalmistajat Luokka:Aseteollisuusyritykset
Hide and Seek (albumi)

Hide and Seek on The Birthday Massacren viides studioalbumi, joka julkaistiin 9. lokakuuta 2012. Se debytoi Yhdysvalloissa Billboard 200 -listan sijalla 138. == Kappaleet == ;Huomautuksia * "Calling"-kappale lainaa osia Nine Inch Nailsin kappaleesta "God Given". == Kokoonpano == * Chibi – laulu * Rainbow – kitara * Falcore – kitara * Nate Manor – basso * Rhim – rummut * Owen – koskettimet ;Tuotanto * Dave Ogilvie - miksaus * Kevin James Maher - ohjelmointi == Arvostelut == * IGN: positiivinenIGN: Album review * Terrorizer: negatiivinenTerrorizer: Album review == Lähteet == Luokka:The Birthday Massacren albumit Luokka:Vuoden 2012 albumit
Byronosaurus

Byronosaurus oli hirmuliskoihin kuulunut suku, joka eli liitukauden loppupuolella. Siihen kuuluva laji oli B. jaffei. Suvun lajit olivat petoeläimiä. Ne olivat puolitoista metriä pitkiä. Niiden hampaat olivat neulamaiset. Byronosauruksen jäänteitä on löydetty Ukhaa Tolgodista Mongoliasta. == Lähteet == == Aiheesta muualla == * http://dinosaurs.about.com/od/carnivorousdinosaurs/p/byronosaurus.htm * http://www.rareresource.com/byronosaurus.htm Luokka:Troodontidae
Trofeo Tim

Trofeo Tim on Italiassa pelattava jalkapallon kesäturnaus johon osallistuu kolme italialaista seurajoukkuetta. Turnaus on pelattu vuodesta 2001 alkaen. Turnaukseen osallistuivat vuodesta 2001 aina vuoteen 2012 saakka ainoastaan Juventus, Internazionale ja AC Milan. Vasta vuonna 2013 Interin sijasta kilpailuunn osallistui US Sassuolo. Sassuolo voitti kilpailun jättäen Juventuksen kakkoseksi ja Milanin viimeiseksi. Turnauksen menestynein joukkue on Inter 8 voitolla. ==Voittajat== * AC Milan * Internazionale * Internazionale * Internazionale * Internazionale * AC Milan * Internazionale * AC Milan * Juventus * Internazionale * Internazionale * Internazionale * US Sassuolo Luokka:Italian jalkapallokilpailut
Jokisivu (Sastamala)

Jokisivu on Sastamalan kunnassa sijaitseva, seitsemästä kylästä muodostuva kylänauha Kokemäenjoen yläjuoksulla Kiikan kirkonkylän vaiheilla. Pohjoisesta etelään lueteltuna kylät ovat Kulmuntila, Jaamala, Hoipola, Mielaanniemi, Ulvi, Teukkula ja Kilpijoki. Jokisivulla asuu noin 170 taloutta. Kehittämisprojekti: Jokisivu, Maaseutu- ja ympäristöpolitiikka 4 op (2010-2011), Hämeen ammattikorkeakoulu, Biotalous (CC BY-NC-SA 1.0 FI). Viitattu 4.8.2014. Jokisivun alueella sijaitsee viisi koskea: Kilpikoski, Meskalankoski, Pirjaskoski, Kiikkapäänkoski (jonka yli kulkee Kiikan silta) sekä Ruotsilankoski. Vanhimmat luotettavat asiakirjatiedot Jokisivun kylistä ovat peräisin 1500-luvun alusta. ==Jokisivun kylät== * Kulmuntila on Jokisivun pohjoisin kylä, joka tunnetaan runoilija Kaarlo Sarkian kotikylänä. Siellä on Kauko Räikkeen veistämä Sarkia-muistomerkki ja runoilijan synnyinkodissa toimiva Sarkia-museo, jolta lähtee luontopolku. * Jaamalan kylästä on löydetty rautakautinen asuinpaikka. Jaamalan kylän erillisaluieta on Kiikan takamailla Ylistenjärvellä, jossa on myös Jaamalansaari. * Hoipola sijaitsee 1950-luvulla valmistuneen Kiikan sillan kohdalla. Siellä sijaitsevat Jokisivun kyläseuran Lauttapirtti ja kesäteatteri. Hoipolan Mäntymäkeen suunniteltiin pitkään nikkeli- ja kuparikaivosta, mutta hanke raukesi vuonna 2013. * Mielaanniemen kylässä toimi aiemmin saha sekä vuosina 1914–2007 Jokisivun koulu, jossa toimii nyt laukkuja ja lompakoita valmistava A. Honko Oy. * Ulvi on syntynyt keskiaikaisen puukirkon ja kastepaikkana toimineen Ristilähteen ympärille. * Teukkula on Jokisivun suurin kylä, joka oli aiemmin tunnettu rukeistaan ja sittemmin laukuistaan. Rukkien valmistuksen aloittivat 1840-luvulla Kynnysmaan torpan pojat Antti ja Jooseppi Ulvén. Teukkulassa ovat aiemmin sijainneet kulkutautisairaala ja lastenkoti. Kylän työväentalo on yhä käytössä. * Kilpijoen kylän halki kulkee valtatie 12 paikoin rinnan historiallisen Turku–Tampere-tien kanssa. Kylässä on sijainnut historiallinen rankaisu- ja teloituspaikka Ruoskamäki. Kilpijoki on myös kylän tuntumassa virtaava Kokemäenjoen sivujoki, jonka rantatörmällä Kilpijoen kylätontti alun perin sijaitsi. Ensimmäiset maininnat sen taloista ovat 1400-luvulta. Kokemäenjoen Kilpikoski on suojeltu muun muassa toutaimen kutupaikkana. == Katso myös == * Laukkulaakso ==Lähteet== ==Aiheesta muualla== *Jokisivun kyläseuran kotisivut Luokka:Kiikan kylät
Joshua Logan

Joshua Lockwood Logan III (5. lokakuuta 1908 Texarkana, Texas, Yhdysvallat – 12. heinäkuuta 1988 New York, New York, YhdysvallatInternet Broadway Database IBDb, viitattu 3.8.2014.) oli yhdysvaltalainen näyttelijä, teatteri- ja elokuvaohjaaja ja käsikirjoittaja. Logan oli lyhyen aikaa (1940–1942) naimisissa näyttelijä Barbara O'Neilin kanssa. ==Filmografia== *Nuoruuden rakkaus 1938 *Rakkauden huviretki 1955 *Yöloma paratiisisaarella (kreditoimaton) 1955 *Bussipysäkki 1956 *Sayonara 1957 *South Pacific 1958 (hän oli ollut musikaalin ohjaaja myös Broadwaylla) *Tytöt pitävät pitkistä pojista 1960 *Fanny 1961 *Kapteeni yli laidan 1964 *Camelot 1967 *Kultarynnäkön iloiset päivät 1969 ==Palkinnot== *Golden Globe, 1956 ohjaus, elokuvasta Rakkauden huviretki *Writers Guild of America -palkinto, 1956 käsikirjoitus, elokuvasta Yöloma paratiisisaarella yhdessä Frank S. Nugentin kanssa *Hollywood Walk of Fame, 1960 ==Lähteet== ==Aiheesta muualla== * Logan papers, Library of Congress * The Internet Off-Broadway Database * Luokka:Yhdysvaltalaiset elokuvaohjaajat Luokka:Yhdysvaltalaiset teatteriohjaajat Luokka:Vuonna 1908 syntyneet Luokka:Vuonna 1988 kuolleet
Camelot (täsmennyssivu)

Camelot tarkoittaa muun muassa seuraavia * Camelot, kuningas Arthurin linna * Camelot, Alan Jay Lernern ja Frederick Loewen musikaali * Camelot, Joshua Loganin elokuva vuodelta 1967
F1 2014

F1 2014 on Codemastersin kehittämä ajopeli, joka julkaistiin 17. lokakuuta 2014 PlayStation 3-, Xbox 360- ja Windows-alustoille. F1 2014 on Formula One -pelisarjan kuudes peli. Peli sisältää kaikki kauden 2014 kuljettajat, tallit ja radat sekä uuden Sotši Autodrom -radan Venäjällä, ja paluun kisakalenteriin tekevät Itävallan Red Bull Ring ja Saksan Hockenheim. Pelissä ei ole edellisestä pelistä F1 2013:sta tuttuja klassikkokuljettajia ja -autoja. == Tallit, kuljettajat ja radat == Talli Valmistaja Auto Moottori Renkaat Nro Kuljettajat Infiniti Red Bull Racing Red Bull RB10 Renault 1 3 Sebastian Vettel Daniel Ricciardo Mercedes AMG Petronas F1 Team Mercedes F1 W05 Hybrid Mercedes 6 44 Nico Rosberg Lewis Hamilton Scuderia Ferrari Ferrari F14 T Ferrari 7 14 Kimi Räikkönen Fernando Alonso Lotus F1 Team Lotus E22 Renault 8 13 Romain Grosjean Pastor Maldonado McLaren Mercedes Mclaren MP4-29 Mercedes 20 22 Kevin Magnussen Jenson Button Sahara Force India F1 Team Force India VJM07 Mercedes 11 27 Sergio Pérez Nico Hülkenberg Sauber F1 Team Sauber C33 Ferrari 21 99 Esteban Gutiérrez Adrian Sutil Scuderia Toro Rosso Toro Rosso STR9 Ferrari 25 26 Jean-Éric Vergne Daniil Kvjat Williams Martini Racing Williams FW36 Mercedes 19 77 Felipe Massa Valtteri Bottas Marussia F1 Team Marussia MR03 Ferrari 4 17 Max Chilton Jules Bianchi Caterham F1 Team Caterham CTO5 Renault 9 10 Marcus Ericsson Kamui Kobayashi === Radat === Kilpailu Rata Australian Grand Prix Albert Park Grand Prix Circuit, Melbourne Malesian Grand Prix Sepang International Circuit, Sepang Bahrainin Grand Prix Bahrain International Circuit, Sakhir Kiinan Grand Prix Shanghai International Circuit, Shanghai Espanjan Grand Prix Circuit de Catalunya, Montmeló Monacon Grand Prix Circuit de Monaco, Monte Carlo Kanadan Grand Prix Circuit Gilles Villeneuve, Montreal Itävallan Grand Prix Red Bull Ring, Spielberg Britannian Grand Prix Silverstone Circuit, Silverstone Saksan Grand Prix Hockenheimring, Saksa Unkarin Grand Prix Hungaroring, Mogyoród Belgian Grand Prix Circuit de Spa-Francorchamps, Spa Italian Grand Prix Autodromo Nazionale Monza, Monza Singaporen Grand Prix Marina Bay Street Circuit, Singapore Japanin Grand Prix Suzuka Circuit, Suzuka Venäjän Grand Prix Sotši Autodrom, Sotši Yhdysvaltain Grand Prix Circuit of the Americas, Austin Brasilian Grand Prix Autódromo José Carlos Pace, São Paulo Abu Dhabin Grand Prix Yas Marina Circuit, Abu Dhabi ==Lähteet== ==Aiheesta muualla== * Pelin virallinen sivusto * Pelin tekijän sivusto Luokka:Formula 1 -pelit Luokka:Vuoden 2014 videopelit Luokka:PlayStation 3 -pelit Luokka:Xbox 360 -pelit Luokka:Windows-pelit